เป็นผู้ชายแบบแมนๆ อยู่เยี่ยงชายชาตรีในโลกใบนี้ รักษาความเป็นผู้ชายแบบแมนๆ
ผู้ชายแบบแมนๆ ไม่จำเป็นต้องหุ่นเหมือนอาร์โนลด์ ชวาร์เซเน็กเกอร์ก็ได้ แต่ก็จำเป็นต้องดูแลความฟิตของร่างกายบ้าง ทั้งผู้ชายและผู้หญิงส่วนใหญ่ต่างยกย่องในความแข็งแกร่งและร่างกายแบบนักกีฬากันทั้งนั้น หากคุณไม่ได้มีหุ่นแบบนั้นอยู่แล้วล่ะก็ จงจัดตารางเวลาเพื่อบริหารร่างกายเดี๋ยวนี้เลย การออกกำลังกายจะช่วยให้คุณมีรูปลักษณ์และรู้สึกดีกับตนเอง แถมยังกำจัดอาการซึมเศร้าออกไปได้ด้วย ช่วยให้คุณพร้อมในการทำเป้าหมายอื่นๆ ตามแบบฉบับผู้ชายแบบแมนๆ ได้ง่ายขึ้น  ต่อไปนี้เป็นขั้นตอนคร่าวๆ ในการมีรูปร่างเป็นผู้ชายแบบแมนๆ  ยกน้ำหนัก การออกกำลังบริหารกล้ามเนื้อ จะช่วยเผาผลาญไขมันและทำให้คุณมีกล้ามเนื้อแบบแมนๆ พยายามใช้เทคนิคที่เหมาะสมและค่อยเป็นค่อยไปหากคุณยังไม่คุ้นเคยกับการยกน้ำหนัก หากทำพลาดหรือผิดวิธี คุณจะบาดเจ็บเอาได้ หากคุณไม่แน่ใจว่าจะเริ่มจากจุดไหน และพอจะมีงบประมาณสักนิด คุณอาจจะจ้างเทรนเนอร์ส่วนตัวมาก็ได้ เขาหรือเธอจะช่วยออกแบบตารางการออกกำลังกายในแบบที่เหมาะสมกับความต้องการของคุณเอง  ผู้ชายแบบแมนๆ จะต้องตระหนักในภาพลักษณ์ที่พวกเขาแสดงออกมา ดังนั้น จงยืนตัวตรงและเดินอย่างมีจุดหมาย ลักษณะท่าทางแบบเหยียดตรงจะช่วยให้คุณดูมั่นใจ และยังอาจเพิ่มความมั่นใจให้คุณได้อีกด้วย ส่วนการยืนหรือเดินหลังค่อมย่อมสื่อถึงความอ่อนด้อยและยอมแพ้ต่อผู้อื่น หากคุณมีไขมันส่วนเกิน ลองทบทวนเรื่องโภชนาการด้วย เรื่องดังกล่าวไม่ได้จำกัดเฉพาะผู้หญิงเท่านั้น มันเป็นการแสดงความใส่ใจต่อตนเอง เพราะการลดน้ำหนักจะช่วยลดโอกาสเสี่ยงในการเป็นโรคหัวใจ และโรคอื่นๆ ในช่วงที่คุณแก่ชรา ผู้ชายแบบแมนๆ จะไม่หลีกเลี่ยงความท้าทายและไม่ปัดหน้าที่ความรับผิดชอบ ตรงกันข้าม พวกเขาจะภูมิใจในหน้าที่และความรับผิดชอบของตนเอง เป็นคนที่พึ่งพาได้ หากคนอื่นรู้สึกว่าไว้เนื้อเชื่อใจคุณได้ คุณก็จะรู้สึกวางใจตนเองเช่นกัน อันจะช่วยให้มีความมั่นใจมากขึ้นด้วย ทั้งนี้ ความรับผิดชอบมีหลากหลายรูปแบบด้วยกัน ขึ้นอยู่กับบทบาทหน้าที่ของคุณ ซึ่งบทบาทต่อไปนี้อาจทำให้คุณเริ่มมีความรับผิดชอบใหม่ๆ ในวันข้างหน้า:   หากคุณเป็นสามีหรือคุณพ่อ คุณต้องรับบทเป็นผู้นำครอบครัว เช่น การเป็นผู้นำในการเลี้ยงดูลูกๆ และดูแลค่าใช้จ่ายในครอบครัว หากคุณอยู่ในสถานะแฟน คุณก็ควรมีวุฒิภาวะและพึ่งพาได้ คุณต้องรู้จักวางแผนการเดทหรือทำกิจกรรมต่างๆ โดยที่อีกฝ่ายไม่ต้องบอก รวมถึงให้กำลังใจแก่แฟนของคุณเวลาที่เขาหรือเธอต้องการด้วย ในด้านหน้าที่การงาน คุณควรรู้จักผูกมัดตัวเองกับหน้าที่การงานดังกล่าว กล้ารับงานที่ท้าทาย ต่อให้ต้องอยู่ทำงานนอกเวลาหรือกลับบ้านดึกๆ ก็ตาม จงเป็นคนที่หัวหน้างานวางใจได้ ซึ่งจะช่วยให้พวกเขามอบความเคารพนับถือ (และความมั่นคงในอาชีพ) ให้แก่คุณ เลียนแบบลักษณะของไอดอล หรือผู้ชายแบบแมนๆ ที่คุณยกย่อง ซึ่งเก่งในเรื่องอาชีพการงานและครอบครัว ไม่ว่าคนๆ นั้นจะเป็นคนใกล้ตัว หรือใครก็ตาม นี่แหละจุดที่น่าสนใจ ผู้ชายแบบแมนๆ มักจะมีความมั่นใจในเรื่องทางเพศด้วย พวกเขาตระหนักว่าตนเองนั้นน่าดึงดูดเสมอ ไม่ว่าจะอยู่แห่งหนใด ดังนั้น จึงไม่จำเป็นต้องดิ้นรนทำตัวน่าสนใจให้ดูสมเพช แต่พวกเขาจะก้าวย่างอย่างมั่นใจและสุขุม เข้าหาคนที่พวกเขาสนใจ พร้อมๆ กับปล่อยให้บุคลิกภาพที่เป็นมิตรและเสน่ห์ของตนเอง เป็นตัวจุดประกายการสนทนาเพื่อหว่านเสน่ห์ในตัวมันเอง ผู้ชายแบบแมนๆ ยังมักจะซื่อสัตย์ต่อความต้องการของตนเองด้วย แต่ไม่ถึงกับยโสโอหังหรือประเจิดประเจ้อ กล่าวคือ พวกเขาย่อมรักสนุก แต่ก็ไม่ลืมว่า ผู้อื่นก็เป็นมนุษย์ปุถุชนที่มีความปรารถนาและความต้องการของพวกเขาเองเหมือนกัน   หากคุณยังโสดอยู่ ก็พยายามฝึกฝนความมั่นใจทางเพศให้เต็มที่ พยายามเป็นผู้นำเวลาที่หว่านเสน่ห์หรือริเริ่มเรื่องบนเตียงด้วย แต่อย่าไปเพ้อฝันถึงความสัมพันธ์ที่ยังไม่ได้เกิดขึ้นจริง หากคุณยังอ่อนประสบการณ์ พยายามหัดออกไปสังสรรค์บ่อยขึ้น และพยายามพูดคุยกับคนที่คุณสนใจโดยไม่ต้องกังวล หากอีกฝ่ายสนใจคุณขึ้นมาเหมือนกัน คืนนั้นคุณอาจได้ขึ้นสวรรค์ แต่หากว่าไม่ อย่างน้อยคุณก็ได้ฝึกฝนการสนทนาด้วยความมั่นใจ พยายามนำหลักการเหล่านี้ไปใช้ในความสัมพันธ์ที่คุณต้องการรักษาไว้ จงมั่นใจเมื่ออยู่ต่อหน้าภรรยาหรือคนรัก และทำให้พวกเธอประหลาดใจด้วยการหว่านเสน่ห์ในแบบที่คุณจะทำกับผู้หญิงที่เพิ่งรู้จักครั้งแรก คนส่วนใหญ่มักเข้าใจผิดว่า ผู้ชายแบบแมนๆ ไม่มีอารมณ์อื่นใดนอกจากความเกรี้ยวกราด ซึ่งไม่เป็นความจริงเลยสักนิด ผู้ชายแบบแมนๆ ก็มีอารมณ์เต็มร้อยเหมือนคนทั่วไป ทั้งความสนุก เศร้า เสียใจ พอใจ และทุกๆ ความรู้สึกเท่าที่จะมีได้ อย่างไรก็ดี ผู้ชายแบบแมนๆ มักไม่ค่อยปล่อยให้ตนเองสูญเสียการควบคุมอารมณ์ ไม่ค่อยจะโกรธจนทำสิ่งโง่ๆ ออกไป และไม่ค่อยเสียใจฟูมฟายถึงขนาดละเลยความรับผิดชอบใดๆ นอกจากนี้ พวกเขายังทำทุกอย่างเพื่อให้มีอารมณ์เตรียมพร้อมสำหรับการควบคุมชีวิตตนเองด้วย    วิเคราะห์อารมณ์ตนเองอย่างซื่อสัตย์ ถามตัวเองดูว่าคุณกำลังใช้อารมณ์มากเกินไปจนไร้เหตุผลหรือเปล่า พยายามจัดการความอ่อนแอของตนเองอย่างตรงไปตรงมา หรือพูดคุยปรึกษาเพื่อนและนักบำบัดในกรณีที่จำเป็น เพื่อควบคุมอารมณ์ให้อยู่หมัด ทั้งผู้ชายและผู้หญิงต่างก็ต้องมีอาการซึมเศร้าบ้างในบางสถานการณ์ แต่ผู้ชายมักเป็นถึงขั้นฆ่าตัวตายได้ นอกจากนี้ อาการซึมเศร้ายังมักทำให้ผู้ชายละทิ้งครอบครัวและหน้าที่การงานด้วย ดังนั้น หากคุณมีอาการดังกล่าว ควรจะ เข้ารับการรักษาโดยแพทย์หรือผู้เชี่ยวชาญ  การเสแสร้งว่าไม่มีอะไรเกิดขึ้น ไม่ใช่ลักษณะของผู้ชายแบบแมนๆ ผู้ชายแบบแมนๆ ไม่ใช่แค่เซ็กซี่ หรือห่ามดิบ แต่พวกเขายังฉลาดด้วย ทั้งนี้ พวกเขาอาจไม่ได้เป็นหนอนหนังสือตัวพ่อ แต่มักจะเป็นคนที่หมั่นเรียนรู้อยู่ตลอดชีวิต พวกเขาสามารถแสดงความเห็นได้ในทุกเรื่อง แต่ความเห็นเหล่านั้นจะฟังดูไม่จืดเลย หากพวกเขาไม่รักการเรียนรู้ ดังนั้น ไม่ว่าคุณจะจบการศึกษาระดับใดมา ขอให้พยายามเป็นคนฉลาดให้มากที่สุด เพราะมันมีประโยชน์ในเวลาต่อรองทางธุรกิจ เจรจาประนีประนอมปัญหาในครอบครัว ตัดสินใจได้มีประสิทธิภาพ และที่สำคัญที่สุด ทำให้คุณมีชีวิตที่เปี่ยมสมบูรณ์   พยายามหางานอดิเรกทำ ไม่ว่าจะเป็นการเรียนดนตรี หรือหัดภาษาใหม่ๆ ก็ไม่มีอะไรสายเกินไป ลองเข้าร่วมชมรมโต้วาที การฝึกโต้เถียงอภิปรายให้เก่งๆ เป็นทักษะที่สำคัญซึ่งสามารถนำไปใช้ได้ในเกือบทุกด้านของชีวิต ลองสมัครเรียนฝึกวิชาชีพด้านต่างๆ เผื่อจะเจอความปรารถนาที่ซ่อนอยู่ หากคุณถูกจับได้ว่าทำผิดในเรื่องใด คุณควรยอมรับและเดินหน้าต่อไป ไม่มีประโยชน์อะไรที่จะดื้อด้านแถว่าตนเองไม่ผิด หรือไม่ยอมรับในการเปลี่ยนแปลงปรับปรุงตัวเอง ผู้ชายแบบแมนๆ ควรจะมีความมั่นใจในตนเอง แต่ไม่ได้หมายความว่าต้องโดดเดี่ยว คุณควรพัฒนาทักษะทางสังคม ซึ่งไม่เพียงจะเป็นผลดีต่อหน้าที่การงานของคุณเอง (คอนเน็กชั่นมีส่วนสำคัญในการได้งานดีๆ) แต่มันยังเป็นวิธีที่ดีในการพบปะคนโสดด้วย ทั้งนี้ การพบปะผู้คนย่อมมีความสนุกในตัวมันเองอยู่แล้ว คุณควรเริ่มออกไปสังสรรค์กับผู้คนได้แล้ว เดี๋ยวนี้เลย   พยายามมองหาการเป็นผู้นำในองค์กรที่คุณอยู่ จะทำให้คุณได้พบผู้คนมากมายและได้รับการยอมรับนับถือ เข้าร่วมทีมกีฬา กีฬาเป็นสิ่งที่ยอดเยี่ยมในการเสริมสุขภาพร่างกายและพัฒนาทักษะทางสังคมในเวลาเดียวกัน เก็บอารมณ์อันอ่อนไหวและลึกซึ้งของคุณไว้ใช้ในความสัมพันธ์ แต่จงเป็นดั่งหินผาให้คนที่อ่อนไหวกว่าคุณได้พึ่งพาทางใจด้วย ผู้ชายแบบแมนๆ อาจจะยกย่องบางคนเป็นไอดอลได้ แต่พวกเขาย่อมให้คุณค่าในความเป็นตัวของตัวเองมากกว่า จงรักษาเอกลักษณ์ในตนเองไว้ อย่าปล่อยใจไปตามกระแสหรือสมัยนิยม หากคุณรู้จักยึดมั่นสไตล์ของตนเอง คนอื่นจะได้ไม่เอาคุณไปปนเปกับใคร ทั้งท่าทางการพูด การแต่งตัว และบุคลิกภาพของคุณ ย่อมสร้างความประทับใจให้ผู้อื่นไปอีกนาน จงทำให้พวกเขาลืมคุณไม่ลง   อย่าคล้อยตามใครเพียงเพื่อที่จะเอาใจพวกเขา ผู้ชายแบบแมนๆ ต้องมีความเป็นตัวเอง และกล้าที่จะไม่เห็นด้วยกับผู้อื่นได้อย่างผ่อนคลายและรู้จักให้เกียรติ จงทำในสิ่งที่ตนเองชอบโดยไม่ต้องแคร์ว่าใครจะคิดอย่างไร เช่น หากคุณชอบถักนิตติ้ง ก็ควรฝึกหัดให้เป็นนักถักนิตติ้งที่แมนที่สุดในโลกไปเลย ไม่ว่าคุณจะกำลังมีความสัมพันธ์กับผู้หญิงคนนั้นหรือเปล่า คุณก็ควรปฏิบัติต่อเธอเยี่ยงสุภาพบุรุษเหมือนๆ กัน แต่ไม่ได้หมายความว่าจะต้องทำตัวแบบผู้ชายสมัยโบราณ (เช่น ดึงเก้าอี้ออกมาให้เธอนั่ง) แต่มันหมายถึงว่า คุณควรให้เกียรติและมีน้ำใจต่อเธอ ในระดับเดียวกับที่คุณให้แก่เพื่อนร่วมงาน รับฟังเวลาที่พวกเธอพูด เคารพในความเห็นแม้ว่าคุณจะไม่เห็นด้วย ที่สำคัญที่สุด คือ ปฏิบัติต่อเธออย่างเท่าเทียม ตามแบบที่พวกเธอเป็น   ไม่จำเป็นต่อทำเหมือนพวกเธอเป็นเด็กๆ ผู้หญิงหลายคนชอบอารมณ์ขันเหมือนกับผู้ชายนั่นแหละ การหยอกล้อพวกเธอ (แม้ว่าจะทะลึ่งนิดๆ) ไม่ใช่การแสดงความดูหมิ่นแต่อย่างใด แต่มันเป็นการสื่อให้เห็นถึงการปฏิบัติอย่างเท่าเทียม จนถึงขนาดที่คุณผ่อนคลายกับพวกเธอได้ ทั้งนี้ คุณอาจจะดูเชิงก่อนก็ได้ว่าพวกเธอมีบุคลิกภาพอย่างไร หากดูเป็นคนขี้เล่น ก็ปล่อยมุกไปเลย ในทางกลับกัน อย่าใช้คำดูถูกทางเพศอย่างคำว่า "ยัยร่าน" ต่อให้ออกแนวขำๆ ก็ตาม การทำเช่นนี้อาจจะติดเป็นนิสัยได้ แถมยังทำให้คุณถูกเข้าใจผิดได้ง่ายๆ ด้วย ผู้ชายแบบแมนๆ จะไม่ทำร้ายจิตใจผู้อื่นจากสถานะทางเพศของคนๆ นั้น อย่าใช้ความรุนแรงกับผู้หญิง มันเป็นสิ่งที่แมนน้อยที่สุดเท่าที่จะทำได้ การให้เกียรติแก่ผู้ชายด้วยกันอาจจะง่ายสักหน่อย แต่มันก็ยากที่จะให้เกียรติคนที่ดูน่ารังเกียจ เช่น คนที่ชอบหายใจรดต้นคอคุณในที่ทำงาน แต่ผู้ชายแบบแมนๆ ย่อมสามารถทำได้ ผู้ชายแบบแมนๆ ย่อม  ไม่  เหยียดหยามหรือระรานใคร พวกเขายังไมชอบการซุบซิบนินทาด้วย อะไรก็ตามที่คุณจะสั่งสอนลูกหลานเวลาพวกเขาเล่น คุณควรนำคำสอนนั้นมาใช้กับตนเองด้วย  บ่อยครั้งผู้ชายที่น่ารำคาญมักไม่รู้ตัว หากคุณเจอคนที่มีกลิ่นปากในออฟฟิศ คุณควรดึงเขาออกมาและบอกให้เขาเคี้ยวลูกอมหรือหมากฝรั่งดับกลิ่นเป็นการส่วนตัว อย่าเอาเรื่องนี้ไปแซวเขาในช่วงทานอาหารกลางวัน การตำหนิคนที่ทำผิดโดยไม่รู้ตัว ย่อมไร้เหตุผล อาจมีบางสถานการณ์ชีวิตที่คุณต้องแข่งขันกับผู้ชายคนอื่นๆ คุณควรแข่งอย่างเต็มที่ แต่อย่าเหมาเอาว่าผู้ชายเหล่านี้เลวร้าย เพียงเพราะพวกเขาเป็นคู่แข่งคุณ พวกเขาคู่ควรต่อการนับถือจากคุณแม้ว่าจะต้องกลายมาเป็นคู่แข่งกันก็ตาม จงใฝ่หาความเป็นเลิศในหน้าที่การงาน และมีความสุขกับรางวัลที่ได้รับ แต่อย่าเอาความร่ำรวยทางวัตถุมาแลกกับความซื่อสัตย์และคุณค่าที่ให้กับครอบครัว ความสุขที่ได้จากเงินทอง ย่อมเป็นเพียงธุลีหากเทียบกับความสุขจากครอบครัวที่อบอุ่น จงมีคุณธรรมในการทำธุรกิจ พยายามแข่งขัน แต่ห้ามแทงข้างหลังใคร ผู้ชายแบบแมนๆ จะไม่ทำร้ายใครเพียงเพื่อความสำเร็จส่วนตัว   จงมีเกียรติในตนเอง เพื่อนร่วมงานและหัวหน้างานย่อมรับรู้ถึงการทำงานหนักของคุณ ซึ่งจะทำให้คุณได้รับความเคารพนับถือและมีความมั่นคงในหน้าที่การงานอีกด้วย จงมองหาความเป็นไปได้ใหม่ๆ อยู่เสมอในเรื่องของการทำงาน แต่อย่าหมกมุ่นมากเกินไปจนลืมเรื่องครอบครัวและเรื่องส่วนตัว หากการได้รับมอบหมายตำแหน่งงานใหม่ๆ อาจหมายถึงว่าคุณจะไม่มีเวลาส่งลูกๆ เข้านอนล่ะก็ ปฏิเสธไปเสียดีกว่า ครอบครัวต้องมาก่อนเสมอ มาก่อนทั้งตัวคุณเองและหน้าที่การงานด้วย คติพจน์นี้ยิ่งสำคัญมากขึ้นในกรณีที่คุณมีลูกๆ รออยู่ที่บ้าน ต่อให้ทำงานหนักก็ควรมีเวลาให้ครอบครัวเสมอ พวกเขาจะตอบแทนคุณแน่นอน พยายามพาลูกๆ ไปเยี่ยมปู่ย่าตายายบ้าง พาพวกเขาไปเที่ยวทะเลตามความเหมาะสม รวมถึงเข้าร่วมชมการแข่งขันกีฬาหรือเวลาที่พวกเขาทำกิจกรรมที่โรงเรียน ช่วงเวลาที่คุณใช้ไปกับการรักษาความรักความสัมพันธ์ในครอบครัว จะเป็นช่วงเวลาที่คุณจดจำได้ดีที่สุดเมื่อแก่ชรา  ผลการสำรวจจากผู้ปกครองชาวอังกฤษกว่า 1,000 คน พบว่า พวกเขาให้คุณค่ากับครอบครัวมากกว่าความมั่งคั่งทางวัตถุ หากคุณต้องเลือกระหว่างการทำงานทั้งสัปดาห์เพื่อหาเงินมาโปะค่าผ่อนรถคันใหม่ กับการได้ใช้เวลาช่วงสุดสัปดาห์กับครอบครัว คุณควรเลือกสิ่งที่ทำให้คุณมีความสุขมากกว่า อย่าปล่อยปะละเลยภาพลักษณ์ของตัวเอง พยายามรักษาความฟิตไว้โดยออกกำลังกายเสมอ แม้ว่าจะเป็นเพียงการดูแลร่างกายที่สมบูรณ์อยู่แล้วก็ตาม เพราะการมีรูปร่างที่สมบูรณ์แข็งแรง จะช่วยให้คุณภาพชีวิตด้านอื่นดีขึ้นได้ด้วย เช่น คุณจะมีพลังงานสำหรับการทำงานและการเล่นสนุกมากขึ้น รวมถึงเรื่องรักๆ ใคร่ๆ ด้วย   จงมีความสุขอยู่กับความฟิตและแข็งแรงในแบบนักกีฬาที่คุณพัฒนาขึ้นมานี้ แต่อย่าหมกมุ่นมากเกินไป อย่าโชว์ออฟหรือโอ้อวด ยกเว้นเป็นไปด้วยอารมณ์ขัน การโอ้อวดมักสื่อถึงการโหยหาการยอมรับจากผู้อื่น มากกว่าการมีความมั่นใจ ใส่ใจต่อสิ่งที่คุณกินเข้าไป พยายามนับแคลอรี่ที่เกิดขึ้น และหลีกเลี่ยงอาหารให้โทษ การเป็นคนคับแคบและไม่เปิดใจ มักมีคนเข้าใจผิดว่าเป็นลักษณะของผู้ชายแบบแมนๆ ที่จริงแล้ว การมองหาประสบการณ์ใหม่ๆ ต่างหากที่ดูเป็นผู้ชายแบบแมนๆ มากกว่า คุณจะไม่มีโอกาสเติบโตหากไม่รู้จักออกจากความเคยชินเดิมๆ พยายามลองในสิ่งใหม่ที่คุณมั่นใจว่าปลอดภัย มันจะช่วยเปิดโลกทัศน์ให้กว้างขึ้น เมื่อนั้น คุณยังจะได้เรียนรู้เกี่ยวกับรสนิยมความชอบและความไม่ชอบของตนเองด้วย แถมยังอาจได้มีทักษะใหม่ๆ ส่งผลให้เป็นที่ดึงดูดต่อเพื่อนๆ และดูเซ็กซี่มากขึ้นในสายตาผู้หญิงด้วย   เปิดใจด้านความสัมพันธ์กับผู้คนที่แตกต่างจากเดิมบ้าง คุณอาจพบว่าคนที่มีมุมมองต่อชีวิตต่างจากคุณ อาจทำให้คุณมีมุมมองที่ดีขึ้นกว่าเดิมด้วย พยายามเปิดรับความรับผิดชอบทั้งที่บ้านและที่ทำงาน เช่น การเสนอไปจ่ายบิลค่าน้ำค่าไฟ ซึ่งแม้ว่าคุณอาจทำได้ไม่ดีในตอนแรกๆ แต่มันจะช่วยให้คุณได้เรียนรู้บางอย่าง ซึ่งถือเป็นรางวัลในตัวเองอยู่แล้ว ผู้ชายแบบแมนๆ ไม่ใช่สิ่งที่จะเป็นกันได้ง่ายๆ มันเป็นสิ่งที่ต้องมีทั้งการฝ่าฟันและทำงานหนัก ธีโอดอร์ รูสเวลล์ อดีตประธานาธิบดีสหรัฐฯ ผู้ซึ่งมักได้รับการกล่าวขวัญในความเป็นแมน ยังต้องต่อสู้กับสุขภาพอันทรุดโทรมของตนเองอยู่หลายปี กว่าที่จะเอาชนะและกลายมาเป็นรัฐบุรุษได้ การเอาชนะอุปสรรคจะยิ่งทำให้คุณเข้าใจความเป็นชายในอุดมคติมากขึ้น ดังนั้น จงฝ่าฟันปัญหาแบบหัวชนฝาไปเลย  บ่อยครั้งที่ความท้าทายอันยากลำบากที่สุด ก็คือเรื่องการรักษาหน้าที่การงานและความเป็นครอบครัวเอาไว้นี่เอง ในกรณีนี้ ความท้าทายอาจหมายถึงเพียงแค่การเข้านอนให้เร็วขึ้น เพื่อที่จะสามารถตื่นเช้าไปส่งลูกคุณที่โรงเรียนได้ การที่อุปสรรคไม่ได้ดูหวือหวายิ่งใหญ่ ไม่ได้หมายความว่ามันไม่ยากเย็น ลองมองหาความท้าทายใหม่ๆ บ้าง หากคุณมีชีวิตครอบครัวและหน้าที่การงานซึ่งไม่ได้ท้าทายอะไร ลองสร้างความท้าทายให้ตนเองด้วยการลงแข่งวิ่งมาราธอน เป็นต้น ท้ายที่สุดแล้ว คุณไม่ได้เป็นผู้ชายแบบแมนๆ เพียงคนเดียวในโลก ดังนั้น ย่อมมีสักวันที่คุณต้องเผชิญหน้ากับผู้ชายที่มีความมั่นใจ แข็งแกร่ง และเป็นตัวของตัวเองในแบบเดียวกัน เมื่อนั้น คุณควรทุ่มเทให้สุดติ่ง มีแต่การแข่งขันอย่างนี้เท่านั้น ที่จะช่วยทดสอบความเป็นผู้ชายแบบแมนๆ ที่คุณพยายามพัฒนามาโดยตลอด ต่อให้คุณไม่ชนะ คุณก็ยังได้เรียนรู้ และยังได้เตรียมตัวพร้อมสำหรับความสำเร็จในครั้งต่อไป เวลาที่คุณได้เผชิญหน้ากับชายแกร่งแบบเดียวกับคุณอีกครั้ง   หากคุณชนะ จงชนะอย่างมีศักดิ์ศรีและสง่างาม จับมือและสบตากับผู้แพ้ อย่ากระหยิ่มยิ้มย่องในตนเอง จงทบทวนคุณลักษณะที่ทำให้คุณคว้าชัยชนะมาได้ รวมถึงคุณลักษณะที่เกือบทำให้คุณแพ้ด้วย หากคุณแพ้ จงแพ้อย่างชายชาตรี  อย่า  ยอมแพ้จนกว่าจะจบการแข่งขัน แม้ว่าโอกาสชนะจะแทบไม่มีก็ตาม อย่าเหวี่ยงหรือบ่นต่อความเสียเปรียบของตนเอง คุณควรพยายามหาสาเหตุของความพ่ายแพ้เพื่อที่จะพัฒนาฝึกฝนสำหรับครั้งต่อไป ไม่มีผู้ชายคนไหนสมบูรณ์แบบ ต่อให้คนที่แมนที่สุดก็ยังพลาดและประสบปัญหาในชีวิตได้ แต่ความยากลำบากไม่ใช่ข้ออ้างในการล้มเลิกเป้าหมาย จงพัฒนาตนเองให้มีความมั่นใจและเป็นผู้ชายแบบแมนๆ ตามอุดมคติให้ได้ แม้ว่าอาจจะท้อแท้หรือยังห่างไกลสักหน่อย จำไว้ว่า ไม่มีใครเกิดมาเป็นผู้ชายแบบแมนๆ ทันที มันเป็นสิ่งที่ต้องได้มาผ่านการฝึกฝน ฝ่าฟัน และเสียสละอย่างหนักหน่วง เมื่อเกิดอาการท้อแท้ จำไว้ว่าแม้แต่คนที่แข็งแกร่งที่สุดในโลก ก็ยังต้องพบกับช่วงเวลาอันมืดมนในบางคราว นี่คือตัวอย่างเล็กน้อยให้คุณศึกษา:  จอห์น เวย์น ผู้ซึ่งมักได้รับการกล่าวขวัญถึงลักษณะผู้ชายแบบแมนๆ เคยต่อสู้เพื่อฟันฝ่าชีวิตการแต่งงานถึงสามหน รวมถึงต้องพยายามเอาชนะการติดบุหรี่ซึ่งทำให้เขาเป็นมะเร็งในเวลาต่อมา กระนั้นเขาก็ยังรักษาภาพพจน์ความเป็นแมนไว้จนนาทีสุดท้าย  ก่อนที่ภาพยนตร์เรื่อง Rocky จะโด่งดัง ซิลเวสเตอร์ สตอลโลน ก็เป็นเพียงนักแสดงหนุ่มผู้สิ้นหวังและยากลำบากมาก่อน เขาเคยเป็นคนไร้บ้านนานถึงสามสัปดาห์ จำเป็นต้องซุกหัวนอนในอู่รถเมล์ไปพลางๆ จนกระทั่งได้รับบทนำในหนังโป๊ เป็นเรื่องแรก  กว่าที่จะกลายมาเป็นนักแสดงฮอลลีวู้ดผู้มีชื่อเสียง ในเวลาหลายปีต่อมา แบรด พิตต์ ก็เคยต้องรับจ้างสวมชุดไก่ย่างตัวตลก ออกมาเรียกลูกค้าหน้าร้านไก่ย่างแห่งหนึ่งในสหรัฐอเมริกา ก่อนที่จะฝ่าฟันจนกลายมาเป็นหนึ่งในผู้ชายที่เซ็กซี่และนักแสดงที่มีค่าตัวแพงที่สุดในโลก ในเวลาต่อมา
ฟิตเข้าไว้. หัดเป็นคนที่ความรับผิดชอบ. เป็นเครื่องจักรทางเพศ. พัฒนาทางด้านอารมณ์. ขัดเกลาปัญญา. พัฒนาความสัมพันธ์ต่างตอบแทน. รู้จักสร้างความแตกต่าง. ปฏิบัติต่อสตรีอย่างให้เกียรติ. ปฏิบัติต่อผู้ชายด้วยกันอย่างให้เกียรติด้วย. จงทะเยอทะยาน (แต่อย่าโลภมาก). จงเป็นคนรักครอบครัว. รักษาความฟิตของร่างกายเอาไว้เสมอ. หมั่นขวนขวายหาสิ่งใหม่ๆ. ท้าทายตนเองในทุกๆ วัน. สนุกกับการแข่งขัน. เหนือสิ่งอื่นใด จงเป็นผู้ชายแบบแมนๆ ในทุกด้านของชีวิต.
https://www.wikihow.com/Be-Manly https://www.wikihow.com/Be-Manly https://www.wikihow.com/Be-Manly
Becoming the Manly Male Living as a Man in the World Maintaining Your Manliness